Nawjazujo na přinošk šefredaktora našeho wječornika w rubrice „Mój wid“, wozjewjeny 9. septembra 2020 pod nadpismom „To njerozumju!“, piše Jan Wjenk z Wotrowa:
Běch njedawno na wopyće pola kolegi w Zemicach. Tón so mje prašeše, čehodla nimamy jako katolscy Serbja žanu šulu w swobodnym abo cyrkwinskim nošerstwje kaž w Rakecach, Wóslinku a na dalšim městnje w Biskopičanskim wokrjesu. Wězo maja něšto małe připłaćić. Katolscy pak maja jenož Gymnazij swj. Bena w Drježdźanach. Jako to jednomu wučerjej Budyskeho Serbskeho gymnazija wuswětlich, so wón mi wusmja, měnjo, zo je lěpje přistajeny stata być. To nimaš žane starosće z pjenjezami a starši njemóža ći znapřećiwjeć kaž pola cyrkwje, a pjenjezy su wězo tež lěpše. To su naši přeswědčerjo. W Chrósćicach chcychu tež jónu serbsku katolsku šulu wočinić, nětk maja tam kulturny centrum! Serbja sej z cyrkwinskej wyšnosću sami row ryja, hdyž njemóža to zwoprawdźić. Šula w Pančicach-Kukowje bě po mojim zdaću jónu najlěpša, hdyž dźěše wo wotchadnikow na Serbski gymnazij. Tamniša srjedźna šula pak bu začinjena.
szl_Latn szl_Latn